Tervehdys kaikille teille, ihanaiset naiset!
Tokihan tätäkin ohjelmaa saavat katsoa miehetkin, -
mutta erityisesti te naiset - nuoret, keski-ikäiset ja seniorit -
olette nyt keskiössä.
Olen Sari Tanus, 3 pojan äiti, gynekologi, kansanedustaja -
ja kaupunginvaltuutettu Tampereelta.
Ja ennen muuta - Jumalan armosta olen Kuninkaan tytär.
Haluaisin puhua tänään kanssasi elämän arvosta -
ja sen ainutlaatuisuudesta -
ja jakaa ajatuksia myös elämän loppuhetkistä.
Jokainen ihminen on ainutlaatuinen.
Jokaisen ihmisen ihmisarvo on jakamaton.
Jokainen ihminen - siis ihan jokainen - on Jumalalle yhtä tärkeä -
ja äärettömän arvokas riippumatta ihmisen iästä, toimintakyvystä, -
asuinpaikasta, tuottavuudesta, taustasta.
Tai riippumatta mistään muustakaan tekijästä.
Nyky-yhteiskunnassa jotkut pyrkivät arvottamaan ihmisiä sen mukaan, -
kuinka tehokkaita tai kuinka tuottavia ihmiset ovat -
tai millaisessa asemassa tai millaisessa tehtävässä he ovat.
Tosiasiassa joka ikinen ihminen on yhtä arvokas ja ainutlaatuinen.
Ihminen luotiin Jumalan kuvaksi, mieheksi ja naiseksi.
Se on universaali tosiasia, -
mitä mitkään vanhat tai uudetkaan filosofiset virtaukset -
eivät muuksi voi muuttaa.
Meillä jokaisella on yksi - ja vain yksi - arvokas elämä, -
siis yksi elämä täällä maan päällä.
Sen pituudesta ei kukaan meistä tiedä.
Meidän on hyvä myös muistaa, että elämä on lahja.
Elämä on lahja. Sen alku ei ole ihmisen päätettävissä -
eikä myöskään elämän loppu ole ihmisen päätäntävallassa.
Elämä on myös ihme. Siis elämä on ihme.
Mitä enemmän tietää ja mitä enemmän ymmärtää ihmisestä, -
ihmisen anatomiasta ja ihmisen fysiologiasta, -
sitä suurempana ihmeenä ihminen näyttäytyy.
Kuinka pieni munasolu kypsyy, -
ja kuinka pieni siittiö löytää tiensä ja hedelmöittää munasolun?
Kuinka ihminen saa alkunsa?
Ja kuinka kantaa perimää sekä äidiltään että isältään?
Sen jälkeen käsittämättömän ihmeellinen ihmisen kasvaminen -
ja kehittyminen kohdussa.
Pysähdypä miettimään.
Aivan käsittämättömiä tapahtumia, mitä kohdussa tapahtuu!
Itselleni ihme on myös se, kun vauva syntyy aivan terveenä.
Paremmin järkeen sopisi, että jokin tai jotkut miljoonista asioista -
menisivät eri lailla.
Niin ihmeellinen on tuo prosessi, jossa Jumala kutoo yhteen, -
jossa Jumala luo jotain ainutkertaista.
Tässä vaiheessa haluan nostaa esille ne lapset ja aikuiset, -
joilla kehityksessä on jotain poikkeavaa, -
kehitysvammaiset, esimerkiksi Down-syndrooman kanssa syntyneet.
Ensiksikin, kiitokset teille vanhemmat, -
jotka olette vastaanottaneet erityislapsen perheeseen.
Niin monet toimivat nykyisin valitettavasti toisin, -
kovan maailman arvoja seuraten.
Sitten kiitokset teille, erityis- lapset ja erityisaikuiset siitä, -
että tuotte tämän maailman keskelle -
inhimillisyyden janaan lisää pituutta.
Kiitos, kun muistutatte jo pelkällä olemassaolollanne -
elämän arvokkuudesta ja sen moninaisuudesta.
Kiitos arvokkaasta panoksestanne tässä yhteiskunnassa.
Entä sitten sairaat tai muutoin tämän elämän rajaa lähestyvät?
Monenlaisia kysymyksiä nousee varmasti esiin.
Meillä Suomessa on sikäli hyvin, -
että meiltä löytyy tietoa, meiltä löytyy osaamista -
hyvään, laadukkaaseen saattohoitoon.
Arvokas elämä aivan loppuun asti on mahdollista.
Jokaiselle tarvitsevalle - siis jokaiselle tarvitsevalle -
kaikkialla Suomessa tulee taata -
hyvä, oireenmukainen hoito aivan loppuun asti.
Siis hyvä saattohoito.
Meillä Suomessa on maailman paras äitiyshuolto.
Samalla tavoin meidän tulee huolehtia ihmisistä -
myös elämän toisessa päässä.
Yhteiskunnassa käydään tänään keskustelua eutanasiasta, -
siis ihmisen tarkoituksellisesta surmaamisesta.
On joukko ihmisiä, jotka syystä tai toisesta haluaisivat -
laillistaa eutanasian myös Suomessa.
Suuri osa ihmisistä, jotka ovat kannattaneet eutanasiaa, -
tarkoittivat itse asiassa saattohoitoa -
ja itse asiassa kannattavat hyvää saattohoitoa eikä eutanasiaa.
Eutanasialle ei ole minkäänlaista paikkaa eikä tarvetta -
sivistyneessä, ihmisarvon ymmärtävässä yhteiskunnassa.
Hyvä saattohoito huolehtii ihmisen tarpeista aivan loppuhetkiin asti.
Toisaalta myös Raamattu sanoo hyvin selkeä käskyn: -
Älä tapa. Älä tapa.
Meillä ei ole oikeutta surmata ketään toista eikä itseämme.
Tehtävämme on suojella elämää sen jokaisessa vaiheessa.
Täysin harhaanjohtavasti jotkut pyrkivät selittämään, -
että joissakin tiukkojen kriteerien tilanteissa eutanasia, -
toisen tarkoituksellinen surmaaminen, olisi sallittava ja hyvä asia.
Tämä on täysin valheellinen selitys.
Täysin valheellinen selitys.
Meidän ei tule vähääkään raottaa ovea toisen ihmisen surmaamiselle.
Euroopasta - Hollannista ja Belgiasta esimerkiksi -
meillä on karmeaa tietoa.
Eutanasian laillistamisen jälkeen ihmisten, myös alaikäisten -
ja lasten surmaamiset ovat lisääntyneet.
Samanaikaisesti myös itsemurhat siellä ovat lisääntyneet.
Entä sitten he, jotka sairauden kourissa joutuvat viettämään -
pitkiäkin aikoja sairaalasängyssä?
He, jotka eivät enää puhu tai juuri muutoinkaan reagoi?
Kunnioita ja rakasta heitä.
Käy vierelle ja puhu heille levollisesti rakastaen.
Kerro asioista. Pidä kädestä ja silitä hiuksia.
Laula. Laula lapsuuden lauluja. Laula hengellisiä lauluja.
Lue Raamattua ja rukoile.
Kuulo vaimenee ihmisillä viimeisimpänä.
On hyvin todennäköistä, että nämä ihmiset kuulevat, -
vaikka eivät voikaan reagoida.
He voivat hyvin myös ymmärtää, vaikka eivät voikaan reagoida.
Monia asioita emme tiedä varmasti, -
mutta älä oleta, vaan puhu ja toimi heidän lähellään aina, -
niin kuin tietäisit, että he kuulevat ja ymmärtävät.
Pysähdy levollisesti kuolevan rinnalle.
Pysähdy levollisesti kuuntelemaan, mistä Jumala haluaa puhua, -
mistä Jumala haluaa muistuttaa tämän ihmisen, -
hänen elämäntilanteensa ja elämänhistoriansa kautta.
Kuoleva ihminen muistuttaa elämän rajallisuudesta, elämän arvosta.
Meistä kukaan ei tiedä, paljonko meillä on elämää jäljellä.
Meistä kukaan ei tiedä, miten pitkään on toimintakykyä jäljellä.
Sen vuoksi on hyvä muistaa, -
että jokainen päivä on sanomattoman arvokas.
Se tulisi käyttää hyvin.
Huomisesta kukaan meistä ei tiedä.
Elävä Jumala, Luojamme, tietää tilanteemme ja päivämme.
Jeesus kuoli ristillä, sovitti velkamme, -
avasi yhteyden Isään Jumalaan ja samalla valmisti tien Isän luo.
Usko Jeesukseen. Ota syntien anteeksiantamus vastaan -
ja saat odottaa täysin turvassa, levollisin mielin, -
rajan yli siirtymistä.
Ei tarvitse pelätä mitään.
Raamatussa sanotaan, meille vakuutetaan, -
että pelkoa ei rakkaudessa ole ja Jumala on rakkaus.
Jos sinusta kuitenkin tuntuu, että pelko tai ahdistus, -
epävarmuus hiipii, niin puhu asiasta.
Puhu asiasta läheisillesi, uskovalle henkilölle.
Voit pysähtyä Jumalan eteen, rukoilla ja odottaa vastausta.
Hän tyynnyttää myrskyn, poistaa pelon.
Muistathan? Jeesus kuoli puolestasi ja nousi kuolleista.
Hän on mennyt edeltä, ja mekin saamme turvallisesti ylittää rajan.
Anna hengellisten kiitoslaulujen ja Raamatun sanoman, -
Jumalan rakkauden ja hänen läheisyytensä hoitaa.
Pelkoa ei rakkaudessa ole, - ja Jumala on rakkaus.
Mitähän mietteitä ja tuntoja nämä minun puheeni sinussa herättivät?
Mitähän Jumala haluaa juuri sinulle puhua näiden teemojen välityksellä?
Pysähdy kuuntelemaan. Viivy Jumalan kasvojen edessä.
Keskustele näistä asioista läheistesi kanssa.
Kiitos, kun jaoit tämän hetken ja tämän teeman kanssani.
Jumalan siunausta sinulle kaikkiin päiviisi ja kaikkiin toimiisi.
Tekstitys: Tuula-Riitta Virrankare